MTV|  |
| Forma | Televizijos tinklas |
| Įkurta | 1981 m. rugpjūčio 1 d. (1981-08-01) |
| Centrinė būstinė | Niujorkas, JAV |
| Savininkas (-ai) | Viacom Media Networks |
| Tinklalapis |  |

**MTV** (**Music Television**) – JAV kabelinės televizijos tinklas, veiklą pradėjęs 1981 m. rugpjūčio 1 d. Būstinė įsikūrusi Niujorke. Pradžioje kanalas buvo skirtas muzikinių vaizdo klipų rodymui. Šiandien MTV visų pirma transliuoja daug realybės šou ir surežisuotų laidų, skirtų paaugliams ir šiek tiek vyresniems.

MTV sukūrė daug dukterinių televizijos kanalų JAV ir sujungė tarptautinius televizijos kanalus. Apie MTV įtaką žiūrovams, įskaitant problemas, susijusias su cenzūra ir socialine agitacija, buvo diskutuojama daugelį metų.

2006–2009 m. MTV transliuotas ir lietuvių kalba (žr. MTV Lietuva).

Pradžia
-------

### Ankstesnės idėjos

Vaizdo klipų idėja pradėta įgyvendinti 1966 m. kai didelės įrašų kompanijos pradėjo siųsti reklaminius muzikinius filmukus Naujosios Zelandijos transliavimo korporacijai. Joms tai nieko nekainavo, o kai kurie atlikėjai nepagailėjo laiko ir keliavo į Naująją Zelandiją, kad galėtų pasirodyti gyvai.

„The Beatles" pradėjo naudoti muzikinius klipus savo įrašų reklamai dar 1964 m. Dėl kūrybingo muzikinių klipų panaudojimo jų debiutiniame filme „A Hard Day’s Night" (o ypač dainos „Can’t Buy Me Love" pasirodymo) vėliau MTV apdovanojo filmo režisierių Richard Lester už „iš esmės išrastą" muzikinį klipą.

### Muzikinė televizija debiutuoja

1981 m. rugpjūčio 1 d. 00:01 MTV pradėjo savo veiklą žodžiais „Ponios ir ponai, rokenrolas" (angl. „Ladies and gentlemen, rock and roll"), kuriuos pasakė John Lack. Po šių žodžių buvo parodytas skaičiavimas iki pirmosios kosminio transportavimo sistemos Kolumbija pakilimo ir Apollo 11 pakilimas.

Pirmasis vaizdo klipas, parodytas per MTV, buvo The Buggles daina „Video Killed the Radio Star", o antrasis – Pat Benatar daina „You Better Run".

Po kelių mėnesių įrašų parduotuvės, kur MTV buvo prieinama, pardavinėjo įrašus, kurių vietinės radijo stotys negrojo, pavyzdžiui, Men at Work, Bow Wow Wow ir Human League.

Muzikiniai klipai
-----------------

Pradžioje MTV turėjo būti „muzikine televizija", rodančia vaizdo klipus 24 valandas per parą ir 7 dienas per savaitę. Paskutinės frazės buvo „You’ll never look at music the same way again" ir „On cable. In stereo.". Nors pirmasis MTV kanalas neberodo vaizdų klipų 24/7, tačiau keletas dukterinių kanalų vis dar tai daro.

### Pirmieji vedėjai ir formatas (1980–1994 m.)

Jauni vaikinai ir merginos buvo pasamdyti, kad pristatytų vaizdo klipus. Daugelis vedėjų tapo garsenybėmis. Penki pirmieji vedėjai 1980 m. buvo Nina Blackwood, Mark Goodman, Alan Hunter, J.J. Jackson ir Martha Quinn.

Vedėjai įrašydavo muzikiniams klipams įžangą ir pabaigą, muzikos naujienas, interviu, pasirodymų datas ir reklamas. Nors atrodydavo, jog viskas vyksta gyvai, tačiau viskas būdavo iš anksto įrašyta įprastinę darbo savaitę MTV studijoje.

Pirmieji vaizdo klipai buvo reklaminiai, kuriuos įrašų kompanijos užsakydavo tarptautiniam naudojimui, arba klipai iš koncertų.

1980 m. roko grupės ir atlikėjai, kurie pasirodė per MTV, buvo nuo New Wave iki sunkiojo roko ar sunkiojo metalo, tokių kaip: Adam Ant, Blondie, Eurythmics, Culture Club, Mötley Crüe, Split Enz, Prince, Ultravox, Duran Duran, Van Halen, Bon Jovi, RATT, Def Leppard, The Police ir The Cars.

MTV taip pat grojo 1980 m. ir ankstesnių dešimtmečių klasikinio roko atlikėjų, tokių kaip: David Bowie, Dire Straits (kurio 1985 m. dainoje ir klipe „Money for Nothing" buvo minima MTV ir skambėjo šūkis „I want my MTV"), Journey, Rush, Aerosmith, John Mellencamp, Billy Joel, Genesis, Billy Squier, Robert Palmer, Rolling Stones, Rod Stewart, The Who ir ZZ Top. Taip pat buvo galima išgirsti „naujai iškeptus" solo atlikėjus: Robert Plant, Phil Collins, Paul McCartney, David Lee Roth ir Pete Townshend, supergrupes: Asia, Power Station, The Firm ir Traveling Wilburys, bei seniai pamirštus atikėjus: Michael Stanley Band, Shoes, Blotto ir Taxxi. Sunkiojo roko grupė KISS pirmą kartą viešai pasirodė be savo žymiojo makiažo 1983 m. per MTV.

Kanalo gyvavimo pradžioje MTV retkarčiais leisdavo kitoms žvaigždėms valandai „perimti" kanalą ir rinktis savo mėgstamus vaizdo klipus. Kviestiniai vedėjai buvo muzikantai: Adam Ant, Billy Idol, Phil Collins, Simon LeBon ir Nick Rhodes iš Duran Duran, Tina Turner, bei komikai: Eddie Murphy, Martin Short, Dan Aykroyd ir Steven Wright.

### Režisierių sukilimas (1990–1993 m.)

Ankstyvaisiais 1990-aisiais MTV grojo įvairią muziką: sunkiojo roko, metalo ir sunkiojo metalo grupių: Metallica, Nirvana ir Guns N' Roses, pop dainininkų: Michael Jackson, Madonna, 2 Unlimited ir New Kids on the Block, R&B kvartetų: New Edition, Bell Biv Devoe, Tony Toni Tone ir Boyz II Men, bei reperių: Vanilla Ice ir MC Hammer. 1993 m. per MTV pradėjo groti gangsta rap atlikėjų, tokių kaip: Tupac Shakur, Ice Cube, Warren G, Dr. Dre ir Snoop Dogg, muziką.

Vaizdo klipai pasidarė kūrybiškesni, juokingesni, meniškesni ir labiau techniškai išpildyti nei tie, kurie buvo sukurti 1980-aisiais. Keletas garsių filmų režisierių pradėjo savo karjerą kurdami muzikinius vaizdo klipus. 1992 m. gruodį MTV pradėjo vardinti klipų režisierius. Taigi, MTV žiūrovai sužinojo tokias pavardes kaip Spike Jonze, Michel Gondry, David Fincher, Samuel Bayer, Matt Mahurin, Mark Romanek, Jonathan Dayton ir Valerie Faris, Anton Corbijn, Mark Pellington, Tarsem, Hype Williams, Jake Scott, Jonathan Glazer, Marcus Nispel, F. Gary Gray, Jim Yukich, Russell Mulcahy, Steve Barron, Marty Callner ir daug kitų.

Apdovanojimai
-------------

* MTV video muzikos apdovanojimai
* MTV filmų apdovanojimai
* MTV Europos muzikos apdovanojimai
* MTV Afrikos muzikos apdovanojimai
* MTV Azijos muzikos apdovanojimai
* MTV Australijos muzikos apdovanojimai

Taip pat rengiami atskirų šalių muzikos, mados ir filmų apdovanojimai.

MTV kanalai
-----------

MTV kanalai transliuojami šiose šalyse:


|  |  |  |
| --- | --- | --- |
| * Airijos vėliava Airija
* Argentinos vėliava Argentina
* Australijos vėliava Australija
* Austrijos vėliava Austrija
* Belgijos vėliava Belgija
* Bolivijos vėliava Bolivija
* Bosnijos ir Hercegovinos vėliava Bosnija ir Hercegovina
* Brazilijos vėliava Brazilija
* Čekijos vėliava Čekija
* Čilės vėliava Čilė
* Danijos vėliava Danija
* Dominikos Respublikos vėliava Dominikos Respublika
* Egipto vėliava Egiptas
* Ekvadoro vėliava Ekvadoras
* Estijos vėliava Estija
* Filipinų vėliava Filipinai
* Graikijos vėliava Graikija
* Gruzijos vėliava Gruzija
* Gvadelupos vėliava Gvadelupa
* Gvatemalos vėliava Gvatemala
* Hondūro vėliava Hondūras
* Honkongo vėliava Honkongas
* Indijos vėliava Indija
* Indonezijos vėliava Indonezija
* Ispanijos vėliava Ispanija
* Italijos vėliava Italija
* Izraelio vėliava Izraelis
 | * Japonijos vėliava Japonija
* Jungtinių Arabų Emyratų vėliava Jungtiniai Arabų Emyratai
* Jungtinių Amerikos Valstijų vėliava Jungtinės Amerikos Valstijos
* Kanados vėliava Kanada
* Kenijos vėliava Kenija
* Kinijos vėliava Kinija
* Kipro vėliava Kipras
* Kolumbijos vėliava Kolumbija
* Kosta Rikos vėliava Kosta Rika
* Kroatijos vėliava Kroatija
* Latvijos vėliava Latvija
* Lenkijos vėliava Lenkija
* Libano vėliava Libanas
* Lichtenšteino vėliava Lichtenšteinas
* Lietuvos vėliava Lietuva
* Liuksemburgo vėliava Liuksemburgas
* Šiaurės Makedonijos vėliava Šiaurės Makedonija
* Malaizijos vėliava Malaizija
* Maroko vėliava Marokas
* Meksikos vėliava Meksika
* Monako vėliava Monakas
* Naujosios Zelandijos vėliava Naujoji Zelandija
* Nikaragvos vėliava Nikaragva
* Nyderlandų vėliava Nyderlandai
* Norvegijos vėliava Norvegija
* Pakistano vėliava Pakistanas
* Panamos vėliava Panama
 | * Paragvajaus vėliava Paragvajus
* Peru vėliava Peru
* Pietų Afrikos Respublikos vėliava Pietų Afrikos Respublika
* Pietų Korėjos vėliava Pietų Korėja
* Portugalijos vėliava Portugalija
* Prancūzijos vėliava Prancūzija
* Rumunijos vėliava Rumunija
* Rusijos vėliava Rusija
* Salvadoro vėliava Salvadoras
* Serbijos vėliava Serbija
* Singapūro vėliava Singapūras
* Slovakijos vėliava Slovakija
* Slovėnijos vėliava Slovėnija
* Suomijos vėliava Suomija
* Švedijos vėliava Švedija
* Šveicarijos vėliava Šveicarija
* Tailando vėliava Tailandas
* Taivano vėliava Taivanas
* Trinidado ir Tobago vėliava Trinidadas ir Tobagas
* Turkijos vėliava Turkija
* Urugvajaus vėliava Urugvajus
* Ukrainos vėliava Ukraina
* Venesuelos vėliava Venesuela
* Vengrijos vėliava Vengrija
* Vietnamo vėliava Vietnamas
* Vokietijos vėliava Vokietija
 |

Nuorodos
--------

|  |  |
| --- | --- |
|  | **Vikiteka: MTV** – vaizdinė ir garsinė medžiaga  |

* MTV Oficiali svetainė (angl.)